kardosdrur/scandi-wiki huggingface dataset:
Bomærke

Et bomærke eller husmærke et navne- eller ejendomsmærke udformet som et grafisk symbol eller signet f.eks. på husfacader. Motivet på et bomærke hentyder ofte til beboernes erhverv eller navn. Det kan også være et monogram. Bomærker er formodentlig ældre end byvåben.

Inden for moderne grafisk design og branding benyttes bomærke også som betegnelse for den billed- og symbolmæssige del af et logo. Bomærke og navnetræk (navn skrevet med en bestemt skrift) udgør således tilsammen, og i en nærmere defineret indbyrdes opsætning, et logo.

Galleri

Kilder 
 C. G. Homeyer: Die Haus- und Hofmarken, Berlin 1870
 Fredrik B. Wallem: «En indledning til studiet af de nordiske bomærker», Årbok 1902 for Foreningen til Norske Fortidsminners Bevaring, Kristiania 1903
 H. Spruth: Die Hausmarke, Wesen und Bibliographie, Neustadt a.d.A. 1960
 Allan Tønnesen: Helsingørs bomærker, København 1968
 Ingrid Nielsen: «Ribeborgeres segl 1300-1450», Heraldisk Tidsskrift, bind 4, side 177-184, København 1975-1979
 Allan Tønnesen: «Bomerker og runer», Heraldisk Tidsskrift 51/23, København 1985
 Tuve Skånberg: Glömda gudstecken. Från fornkyrklig dopliturgi till allmogens bomärken (2003) under Creative Commons BY-NC-ND 2.5 licens Lund 2003
 Hans Cappelen: Bumerker i Norge (Oslo 2005) 
 Anders Bjønnes m.fl. (redaktører): Segltegninger fra hyllingene i Norge 1591 og 1610, Norsk Slektshistorisk Forening, Oslo 2010
 Allan Tønnesen (redaktør): Magtens besegling. Enevoldsarveregeringsakterne af 1661 og 1662 underskrevet og beseglet af stænderne i Danmark, Norge, Island og Færøerne, Heraldisk Selskab, Syddansk Universitetsforlag, Odense 2013, 583 s.,  med mange danske og norske bomærkesegl

Eksterne henvisninger

Reference 

Heraldik
Baldur's Gate II: Throne of Bhaal

Baldur's Gate II: Throne of Bhaal er et computerrollespil i Baldur's Gate-serien og er en udvidelse til Baldur's Gate II: Shadows of Amn. Det er bygget op over Advanced Dungeons and Dragons-regelsættet, som er udgivet af Wizards of the Coast.

Historien i Throne of Bhaal fortsætter hvor Baldur's Gate II: Shadows of Amn sluttede. Det er muligt at fortsætte eventyret i Throne of Bhaal med figurerne fra Shadows of Amn.

Spillet foregår i Faerûn-verdenen, som er en del af Forgotten Realms-universet.

Spillet er bygget op, så du har en hovedkarakter og derudover samler en gruppe undervejs i spillet. 

Undervejs i spillet skal der løses quests, og man får uddelt XP (experience points).

Eksterne henvisninger 
 

Computerspil fra 2001
Computerrollespil
Windows-spil
Macintosh-spil
Lemmings

Lemmings er et strategisk computerspil, der oprindeligt blev udgivet til Amiga i 1991. Spillet er dog senere blevet udgivet til en lang række andre platforme, og anses for at være et af de mest portede spil nogensinde.

Spillet gælder om at få et bestemt antal af sine lemminger i sikkerhed ved at bygge broer, flyve med faldskærm etc. Man kan ved at trykke på en lemming få den til at udføre forskellige handlinger: stoppe, flyve med faldskærm, sprænge i luften og meget andet. En meget positiv ting ved spillet er at man ikke skal ødelægge noget eller dræbe de små kræ, men tværtimod hjælpe dem til at overleve ved at frelse dem fra deres egen tåbelighed.

Referencer

Eksterne henvisninger 
 

Computerspil fra 1991
Amiga-spil
Uunartoq Qeqertaq

Uunartoq Qeqertaq (på engelsk også kendt som Warming Island) er en ø ud for Grønlands kyst ca. 650 km. nord for polarcirklen. Området var anset for at være den yderste del af en til dels isdækket halvø. Den sidste is bortsmeltede i sommeren 2005, hvorved den amerikanske forsker og grønlandsekspert Dennis Schmitt opdagede, at landfæstningen alene havde været is. Han gav øen dens eskimoiske navn

Eksterne henvisninger 
 An island made by global warming – Climate Change, Environment – The Independent , 24. april 2007 
 

Øer i Grønland
Dungeons & Dragons Online

Dungeons and Dragons Online (forkortet DDO) er et Dungeons & Dragons MMORPG.

Det er skabt af Turbine Entertainment og foregår i Eberron en verden skabt af Wizards of the Coast.

Karakter 

Som spiller starter du med at lave en karakter. Du skal vælge:

 Race
 Class
 Køn
 Udseende
 Ability point
 Skills
 Feats
 Evt. magier

Selve spillet 

Når du startet spillet har du 2 muligheder:
 
 Udfører introduktions questen
 Gå direkte til selve spillet

Intoduktions questen indfører dig i det grundlæggende

 Bevægelse i spillet
 Kamp
 Klatre
 Opsamling af ting
 Brug af håndtag etc.

Områder

Standart områder 

 Havnen
 Markeds pladsen
 Hus Deneith
 Hus Phiarlan
 Hus Kundarak
 Hus Jorasco

Andre områder 

 Gianthold Tor
 Threnal ruins
 Cerulean Hills
 Restless Isles

Danske guilds i DDO 
 Danskerne på Ghallanda 

Computerspil fra 2006
MMORPG
Windows-spil
Neckar

Neckar er en vigtig højre biflod til Rhinen. Neckar er 367 km lang og udspringer i det sydlige Schwarzwald, ikke langt fra Donaus udspring. Navnet Neckar er ligesom mange andre flodnavne i området af keltisk oprindelse.

I Neckartal (Neckar-dalen) flyder floden igennem nogle af de skønneste og mest oversete områder af Sydtyskland. På dens vej til Rhinen, som den møder ved Mannheim i Rhin-dalen, løber den bl.a. igennem Stuttgart samt de berømte universitetsbyer Heidelberg og Tübingen. Den er sejlbar fra Plochingen, 200 km fra Mannheim, og den gør det dermed muligt at sejle til Stuttgart.

Byer langs Neckar 
Fra kilden til mundingen i Rhinen:

 Villingen-Schwenningen
 Rottweil
 Oberndorf am Neckar
 Sulz am Neckar
 Horb am Neckar
 Rottenburg am Neckar
 Tübingen
 Nürtingen
 Plochingen
 Esslingen (am Neckar)
 Stuttgart
 Ludwigsburg
 Freiberg am Neckar
 Benningen am Neckar
 Marbach am Neckar
 Besigheim
 Lauffen am Neckar
 Heilbronn
 Neckarsulm
 Bad Wimpfen
 Mosbach
 Eberbach
 Heidelberg
 Mannheim

Rhinens bifloder
Floder i Baden-Württemberg
Floder i Hessen
EUD

EUD er en forkortelse for bl.a.

 Den Europæiske Unions Domstol
 Erhvervsuddannelser i Danmark
 EUDemokraterne – et europæisk parti
George Herbert Mead

George Herbert Mead (født 27. februar 1863, død 26. april 1931) var en amerikansk filosof, sociolog og psykolog.

Idéer 
Rolleindtagning (imitation). For eksempel at barnet lærer igennem imitation, dvs. ved at gennemspille og tage forskellige roller på sig.

Han skelner imellem det spontane handlende "jeg" og det iagttagende erkendende og vurderende "mig", hvor man ser sig selv og sine handlinger udefra – gennem andres øjne (den generaliserede anden).
Når man påtager sig den ”generaliserede andens” attitude, betyder det at man tager de etablerede handlingstendenser hos andre, gruppen, organisationen, samfundet etc., til sig, og reflekterer over dem i forbindelse med ens egne handlinger. Man kan endvidere sige, at de "generelle" handlingstendenser, værdier, ideologier etc. man forestiller sig "den generaliserede anden" indeholder, konkretiseres/funktionaliseres (specificeres) i specifikke situationer, og påvirker ens egen handling.

Derudover arbejder Mead med begrebet "emergens", der er betegnelsen for at noget nyt bliver indarbejdet i den generaliserede anden. Når der således opstår et nyt element i den generaliserede anden, f.eks. når et lovforslag bliver gennemtrumfet, eller når et individs kreative idé manifesteres, reorganiseres det generaliserede anden og det emergerer og der sker en udvikling i samfundet, eller en kultivering af det pågældende fællesskab. 

Psykologer fra USA
Filosoffer fra USA
Sociologer fra USA
Tro på os to

"Tro på os to" er en sang skrevet af ungdomsbandet SEB, og den blev fremført på scenen til Melodi Grand Prix for børn og unge den 16. september 2006, hvor den vandt. Også den 25. november 2006, til MGP Nordic i Stockholm, vandt SEB. Nummeret "Tro på os to" fik da 127 point, mens Sanna fra Sverige, med nummeret "Genom skog, berg och hav", kom på andenpladsen med 117 point, og norske Ole Runar med nummeret "Fotball e supert" kom på tredjepladsen med 56 point.

Karakteren fra sangen, "Annie", findes i virkeligheden og har været kæreste med forsangeren, Sebastian, og senere Mathias fra bandet. Der gik 1 år fra sangen blev skrevet og indsendt til MGP til den skulle synges til MGP i Danmark.

Referencer 
 

Sange fra 2006
MGP
Verran

Verran er en tidligere kommune i Trøndelag fylke i Norge. Den ligger langs fjordarmen Beistadfjorden inderst i Trondheimsfjorden. Kommunen grænser i nord til Steinkjer og Namdalseid, i syd til Mosvik, Leksvik og Rissa, og i vest til Åfjord.  I forbindelse med Kommunereformen i Norge  blev Verran lagt sammen med Steinkjer kommune fra 1. januar 2020. Bebyggelsen  Verrabotn  i den sydvestlige del af kommunen blev samtidig lagt til Indre Fosen kommune.

Historie 
Verran indgik fra 1837 i Ytterøy formandskabsdistrikt. Ytterøy blev delt i to 1. januar 1867 da Mosvik og Verran blev skilt ud som selvstændig kommune med 2.949 indbyggere. Verran blev så oprettet som selvstændig kommune med 1.456 indbyggere da Mosvik og Verran blev delt 1. januar 1901.

1. januar 1964 blev Malm slået sammen med Verran til nutidens Verran kommune. Verran havde 1.803 indbyggere ved sammenlægningen.

En del af Verran (Fram-Verran) med 395 indbyggere blev 1. januar 1968 overført til Mosvik kommune ved en grænseregulering.

Geografi 
Kommunen er lang og smal med en kystlinje på omtrent 80 km. Kommunens højeste fjeld er Sandvassheia 655 m.o.h. Største by er kommunecenteret Malm, hvor ca. 1.600 af kommunens totalt ca. 2.600 indbyggere bor. Andre byer er Follafoss, Verrastranda og Verrabotn.

Rigsvej 720 går gennem kommunen.

Erhverv 
Hovederhvervet i kommunen er industri, en sektor hvor omkring halvdelen af den erhvervsaktive del af befolkningen er beskæftiget. Andre store sektorer er handel- og serviceerhverv, og landbrug. Jernmalmgruberne i Malm blev drevet fra 1906 til 1997. Træmassefabrikken Södra Cell Folla er største arbejdsplads i Follafoss.

Småsamfundsprojektet 
I 2006 bevilgede regeringen tre millioner kroner til småsamfundsprojektet i Verran. Det var et pilotprojekt over fem år med en ramme på seks millioner kroner, finansieret i fællesskab af Kommunal- og regionaldepartementet, fylkeskommunen og kommunen. Målet var at stabilisere folketallet, sætte fokus på trivsel og øge antallet af arbejdspladser i kommunen.

Eksterne henvisninger 

Tidligere kommuner i Norge
Trøndelag
Søborg

Søborg er en bydel i Storkøbenhavn beliggende i den sydlige del af Gladsaxe kommune. Kommunen har . Bydelen består overvejende af villakvarterer og grænser op til Utterslev Mose i syd og vest, til Vangede i Gentofte Kommune og Emdrup i øst. Mod nord ligger tre andre bydele i Gladsaxe Kommune, det centrale Gladsaxe, Buddinge og Mørkhøj.

Historie 
Søborgs historie er ikke meget mere end hundrede år gammel. Ved den nuværende grænse til Københavns Kommune, der hvor Gladsaxevej og Søborg Hovedgade starter, blev der i 1721 anlagt en kro som fik navnet Søborghus Kro. Den betjente de rejsende, der benyttede den af Christian 4. anlagte Frederiksborgvej, der fortsatte op til Frederiksborg Slot i Hillerød.

Vejen er stadig i dag hovedfærdselsåre mellem Gladsaxe og det indre København, men har nu skiftet navn til hhv. Søborg, Buddinge og Bagsværd Hovedgade. I Københavns Kommune har den dog bevaret sit navn.

Søborg lå på grænsen til Gentofte Kommune (mod øst) og Københavns Kommune (mod syd) og blev inddraget i byudviklingen fra omkring århundredeskiftet. I starten af det 20. århundrede begyndte udviklingen at tage fart. I 1901 blev den første gård i området udstykket til villabebyggelse. Kort derefter åbnede i 1905 den første købmand på Søborg Hovedgade.

I løbet af de næste år blev stadigt flere gårde i området udstykket til villakvarterer, flere af gadenavnene og bygningerne i Søborg minder stadig om gårdene i området: Maglegården, Lundegården, Hyldegården. Søborghus Kro har fået Søborghus Allé opkaldt efter sig.

Søborggaard Villaby havde 877 indbyggere i 1906, 1.579 indbyggere i 1911 og 2.855 indbyggere i 1916. Villabyen blev allerede da regnet som forstad til Hovedstaden.

Mellemkrigstiden 
I 1921 blev i kirkelig henseende udskilt Søborggaard Sogn med 5.829 indbyggere i 1925 fra Gladsaxe Sogn.

Søborggaard Villaby fortsatte sin udvikling i mellemkrigstiden: i 1921 havde den 4.085 indbyggere, i 1925 5.829, i 1930 7.745 og i 1935 8.991 indbyggere. Fra 1935 blev hele Gladsaxe kommune regnet som forstadskommune til Hovedstaden.

De fleste tilflyttere kom inde fra det tætbebyggede Nørrebro, de var typisk håndværkere eller arbejdere.
Da sporvognsforbindelsen mellem København og Søborg Torv blev oprettet i 1924, tog udviklingen for alvor fart.

Efter 2. verdenskrig 
Da Erhard Jakobsen blev borgmester i kommunen, blev den sidste rest ubebygget gårdjord i Søborg nu også bebygget. Dette førte til oprettelsen af det store boligkompleks Høje Gladsaxe, hvor en stor del af Søborgs indbyggere bor.

Søborg i dag 
I dag er Søborg et primært øvre middelklasse-villakvarter, med en høj koncentration af beboere med høj indkomst. Søborg ligger otte kilometer fra Rådhuspladsen, og samtidig er der adgang til natur og rekreation. Området er præget af mange børnefamilier.

Se også 
 Søborg Kirke
 Høje Søborg Øst

Noter

Eksterne henvisninger 

 
Gladsaxe Kommunes geografi
Frederiksborgvej

Frederiksborgvej er en vigtig færdselsåre i det nordvestlige København. Den løber igennem Københavns Nordvestkvarter og forbinder denne bydel med Søborg, der som følge af Utterslev Mose har Frederiksborgvej som den vigtigste, større forbindelse til København.

Den blev anlagt af Christian 4., så kongen lettere kunne komme til Frederiksborg Slot i Hillerød.

Frederiksborgvej begynder i København centrum som Frederiksborggade, ved Kultorvet, som gågade til Nørreport Station, som gade i Indre By til Søtorvet over Dronning Lousies Bro til Indre Nørrebro, løber gennem Nørrebro via Nørrebrogade, efter Nørrebro S-tog station et kort stykke som Frederikssundsvej, herefter til Søborg som Frederiksborgvej, i Søborg som Søborg Hovedgade, i bydelen Buddinge som Buddinge Hovedgade, videre som Bagsværd Hovedgade, og bliver ved Skovbrynet S-tog Station igen til Frederiksborgvej videre til Farum og fortsætter efter Farum også som Frederiksborgvej. Herefter er vejen blevet brudt op af fremkomsten af parcelhuskvarterer, og kan kun med lokalt kendskab følges. Et stykke som Hyrebakken til Bregnerød. Efter Hyrebakken hedder vejen i dag Bregnerød Skovvej i retning mod Lillerød. I byen Lillerød finder man igen navnet Frederiksborgvej og længere mod nord i byen Ny Hammersholt finder man vejen Gl. Frederiksborgvej. Gl. Frederiksborgvej afløses i retning af Hillerød af Funkevej og dernæst af Hammersholtvej, der slutter midt i Hillerød C tæt på Frederiksborg Slot og går det sidste stykke hen til slottet som Slotsgade.

Kildehenvisninger

Eksterne henvisninger 

Region Hovedstaden
Gader i København
Nordvest
Brønshøj-Husum
Vikna

Vikna er en tidligere kommune i Trøndelag fylke i Norge, som består af  næsten  6.000 øer, holme og skær. Den blev ved kommunereformen i Norge, 1. januar 2020 lagt sammen med Nærøy til den nyoprettede Nærøysund kommune.  Administrationscenteret i den tidligere kommune lå i Rørvik. Kommunen grænsede til Leka i nord og Nærøy i øst. Fiskeri er det vigtigste erhverv i kommunen, beliggenheden ved Norskehavet gør Vikna til Nord-Trøndelags største fiskerikommune. 

Ydre Namdal Videregående skole ligger i Rørvik og er den vigtigste søfartsskole i fylket . Man kan ankomme til byen både med båd, med fly til Rørvik lufthavn og af Rigsvej 17.

I efteråret 2004 blev center for kystkultur og kysterhverv, Norveg åbnet af Kong Harald og Dronning Sonja. Byggeriet, som er tegnet af Gudmundur Jonsson, blev i 2005 nomineret til Mies van der Rohe-prisen, som er en af de vigtigste arkitekturpriser i Europa.

Eksterne henvisninger 

 Norveg 
 Kultur i Vikna på kortfra Kulturnett.no 

Tidligere kommuner i Norge
Kommuner i Nord-Trøndelag
Kilowatt-netværket

Kilowatt-netværket er hemmeligt informationsnetværk startet på initiativ af israelerne efter München-massakren ved Sommer-OL i 1972. I netværket delte det israelske efterretningsvæsen, Mossad, sine informationer med andre landes efterretningsvæsen, og der flød også oplysninger den anden vej. Man informerede hinanden landene imellem. Dette tiltag var et af midlerne til at bekæmpe den om sig bredende internationale terrorisme. Netværket har altid været hemmeligt, og dets eksistens er aldrig kommet frem officielt.

Reference 

Terrorbekæmpelse
West Side Story

West Side Story er en amerikansk musical fra 1957 med musik af Leonard Bernstein, sangtekster af Stephen Sondheim, manuskript af Arthur Laurents samt dramatisering og koreografi ved Jerome Robbins. Den er især berømt for sin omfattende anvendelse af dans som det fortællende element, Leonard Bernsteins musik og den tragiske slutning, der adskiller musicalen fra de fleste samtidige amerikanske teaterstykker og film. Handlingen er en fri fortolkning af William Shakespeares teaterstykke Romeo og Julie, og udspilles i et fiktivt bandemiljø i 1950'ernes New York. Titlen refererer til west side af Manhattan. 

Omdrejningspunktet i musicalen er kærlighedshistorien mellem Tony og Maria. Tony er med i ungdomsbanden Jets, og han forelsker sig i Maria, hvis bror er lederen af den rivaliserende puertoricanske bande Sharks. De to unge forsøger at stoppe hadet mellem de to bander. Det lykkes dog ikke, og historien ender med flere dræbte i begge bander.

Leonard Bernsteins musik til West Side Story er blevet særdeles populær. Blandt de mest kendte sange kan nævnes: "Maria", "America", "Tonight", "Something’s Coming" og "I Feel Pretty". West Side Story havde premiere på Broadway den 26. september, 1957, og blev opført 732 gange, inden den drog på turné i hele USA. Efterfølgende blev den nyopført i London i England, og i 1961 blev den indspillet som film. Siden er den blevet opført utallige gange verden over.

Referencer

Eksterne henvisninger 

 The Official West Side Story Web Site
 Det komplette manuskript på engelsk
 Aarhus Teater 

 

Musicals fra USA
Threshold

Threshold er det sjette studiealbum fra det svenske power metalband HammerFall som blev udgivet d. 31 oktober 2006 gennem Nuclear Blast. Med denne udgivelse trådte bandet i på den svenske hitliste som nr. 1. Dette var bandets første nr. #1 siden Renegade albummet i 2000.

Spor 
 "Threshold" (Dronjak/Cans) – 4:43
 "The Fire Burns Forever" (Dronjak/Cans)  – 3:20
 "Rebel Inside" (Dronjak)  – 5:32
 "Natural High" (Dronjak/Cans) – 4:13
 "Dark Wings, Dark Words" (Dronjak/Cans)  – 5:01
 "Howlin' With the 'Pac" (Dronjak/Cans)  – 4:04
 "Shadow Empire" (Dronjak/Cans/Elmgren)  – 5:13
 "Carved in Stone" (Dronjak/Cans)  – 6:10
 "Reign of the Hammer" (Elmgren)  – 2:48  
 "Genocide" (Dronjak/Cans/Elmgren)  – 4:41  
 "Titan" (Dronjak/Cans)  – 4:24

Musikere 

 Joacim Cans – Vokal
 Oscar Dronjak – Guitar og bagvokal
 Stefan Elmgren – Guitar og bagvokal 
 Magnus Rosén – Bas
 Anders Johansson – Trommer

Metalalbum
Hammerfall-album
Album fra 2006
Joacim Cans

Joacim Cans (født 25. oktober 1970, Sverige) er vokalisten fra power metal-bandet HammerFall. Han har gået på det musikalske institut i Hollywood.

I 2004 udgav Cans sit soloalbum Beyond the Gates

Diskografi

Soloalbums 
 Beyond the Gates (2004)

Forige bands 
 Highlander (Lost Horizon)
 Warlord(U.S.A)

Nuværende bands 
 Hammerfall
 Cans

Henvisninger 
 Joacim Cans' officielle hjemmeside
 HammerFalls officielle hjemmeside
 HammerFalls Officielle fanklub 
 Interview med Joacim Cans 
 Interview med Joacim Cans hos antenna.nu
 

Heavy metal-musikere fra Sverige
Sangere fra Sverige
Alstahaug

Alstahaug er en kommune i Nordland fylke i Norge. Sandnessjøen er administrationscentrum i kommunen, og har bystatus.
Kommunen består af øen Alsten og omkring 920 øer rundt om. Alstahaug grænser til kommunerne Dønna, Herøy, Leirfjord, Vefsn, Vevelstad og Vega.
Fjeldkæden De syv søstre ligger i kommunen, hvilket genspejler sig i kommunevåbnet.

Historie 
Der er gjort fund af hustomter som viser at her har været bosættelser siden jernalderen.
Tjøttagodset var hjemsted for Øyvind Skaldespiller, den sidste store skjald i Norge.
Vikingen Hårek af Tjøtta overtog gården, og sammen med gudehovet Sandnes Gård, hvor
Torolv Kveldulvsson holdt sæde, var området et magtcenter i Hålogaland i 900-tallet.

Petter Dass var præst i Alstahaug fra 1689 og til sin død i 1707. Til ære for ham opføres nu Petter Dass-museet på Alstahaug-tunet.
Da Nordlandene blev delt var Belsvåg Gård det første bispesæde (1803), med
Mathias Bonsak Krogh som første biskop og sognepræst. Alstahaug kirke var
således domkirke (1805-1828).

Længe var Søvik administrationscenter, men omkring 1900 blev dette flyttet til Sandnessjøen.

På øen Tjøtta findes der en krigskirkegård med bl.a. begravede fra Rigel-katastrofen.

Kommunikation 
Sandnessjøen har daglige anløb av Hurtigruten. Kommunen har egen flyveplads i Stokka. Kystrigsvejen går gennem kommunen, hvor skråstagsbroen «Helgelandsbroen» forbinder Sandnessjøen med fastlandet. Der er også vejforbindelse til Mosjøen og til Europavej 6.

Erhvervsliv 
Hovederhverv i kommunen er handel, offentlig og privat servicevirksomhed, landbrug, akvakultur, og mekanisk industri. Skibsværftet «Slipen» ligger i Sandnessjøen. Transportselskabet Helgelandske har altid været hjemmehørende i Sandnessjøen, hvor man en tid havde landets længste kajsystem.

Olieindustrien bliver nu stadig vigtigere i området, og Helgelandsbasen er forsyningsbase for bl.a. Nornefeltet.

Tusenårssted 
Kommunens tusenårssted er Gamle Sandnes. Her er en stiftelse i gang med blandt andet at bygge et vikingehus.
Petter Dass-museet på Alstahaug er Nordland fylkeskommunes tusenårssted, og
er centralt i Petter Dass-dagene som arrangeres i kommunen.

Kommunens øer 

 Søndre Rosøya (eller kun Rosøya) er en ubeboet ø vest for øen Tjøtta.  Den er ca. 3 km lang og ca. 1 km bred. Mod nord ligger øen Nordre Rosøya.

Kendte personer fra Alstahaug 
 Petter Dass (1647–1707), prest og digter; hans sønn Anders Dass
 Mathias Bonsak Krogh, biskop for nordlandene

Eksterne henvisninger 

 Kultur i Alstahaug på kort fra Kulturnett.no
 Turside – information og billeder fra Alstahaug

 
Kommuner i Nordland
Sun-Maid

Sun-Maid er et rosin-mærke fra Californien af kernefrie vindruer, som har eksisteret siden 1912 og er et af de mest kendte rosin-mærker i dag over hele verden.

Sun-Maid er blandt andet kendt for sol-pigen på pakken, hvor den amerikanske Lorraine Collett (1892-1983) er model.

Eksterne links
 Sun-Maid's hjemmeside

Fødevaremærker
Fløyen

Fløyen eller Fløyfjellet er et de syv fjelde i Bergen i Norge.

Fløyfjellet er 399 m højt, og fra byens centrum går Fløibanen – en 850 meter lang elektrisk kabelbane der blev åbnet i 1918. Den har tre mellemstationer, i Proms gate, Fjellveien og Skansemyren.

Eksterne henvisninger 
 Webkamera på Fløyen 
 Kart over Fløyen 

Bergens geografi
Bjerge i Vestland
Seværdigheder i Norge
Karstsø

En karstsø er en sø, der ligger i en fordybning af kalkgrunden. 

Nors Sø og Vandet Sø i Thy er eksempler på karstsøer. De er opstået dels ved sprækkedannelser, dels ved jordfaldshuller i de underliggende kalkformationer. Jordfaldshullerne er fremkommet som følge af vandets opløsende virkning på kalken.

Kilder og henvisninger

Thisted Kommunes geografi
Naturområder i Danmark
Søer i Region Nordjylland
Geologi
Marineingeniør

En marineingeniør er en person med en teknisk officers uddannelse i søværnet.

Forløb af uddannelse

Kadetaspirant I
Søværnets Grunddannelse (4 måneder)
Grunduddannelse til søs (2 måneder)
Sergentskole (5 måneder)
Praktisk sejlads (5 uger)

Kadetaspirant II
Værkstedskursus og naturvidenskabeligt grundmodul (10 måneder)
Praktisk sergentforløb (5 uger)
Maskinteknisk, elektroteknisk, IT-fagligt og STCW modul (10 måneder)
Praktisk sejlads (8 uger)

Kadet
Sømilitær officersgrunduddannelse (11 måneder)
Sensor- og elektroteknisk modul (6 måneder)
Praktisk sejlads (5 uger)

Anerkendelse
Uddannelsen er internationalt anerkendt af STCW-konventionen (Standards of Training for Crew and Watchkeepers) af 1995.

Tjenestepligt
Efter endt uddannelse har marineingeniøren tre års tjenestepligt i søværnet og vil virke som teknisk officers på laveste niveau.

Søværnet
Videregående uddannelser i Danmark
Ingeniører